b'\n_START_ARTICLE_\nSm\xc3\xb8rbr\xc3\xb8d\n_START_PARAGRAPH_\nEt sm\xc3\xb8rbr\xc3\xb8d er en br\xc3\xb8dskive med ulike typer p\xc3\xa5legg. Den kan v\xc3\xa6re p\xc3\xa5smurt med sm\xc3\xb8r eller margarin._NEWLINE_Sm\xc3\xb8rbr\xc3\xb8d med p\xc3\xa5legg er s\xc3\xa6rlig vanlig i de nordiske landene, i Nederland, Latvia, Litauen og Estland, der de ofte spises til frokost, formiddagsmat eller andre m\xc3\xa5ltider. P\xc3\xa5legget kan variere fra lite til mye, billig til dyrt, med eller uten pynt og tillegg. I Norge kan det for eksempel v\xc3\xa6re ost, leverpostei, saltp\xc3\xb8lse, servelat, skinke, egg, kaviar, roastbeef, r\xc3\xb8ykelaks, reker, syltet\xc3\xb8y, sjokoladep\xc3\xa5legg eller bananskiver. Danmarks sm\xc3\xb8rrebr\xc3\xb8d, gjerne rugbr\xc3\xb8d med mye p\xc3\xa5legg, regnes som landets nasjonalrett.'